ነፋስ ቀላቅሎ የጣለው ዝናብ 15 የመማሪያ ክፍሎች ላይ ጉዳት ደረሰ።
ባሕር ዳር፡ ግንቦት 01/2012 ዓ.ም (አብመድ) በምዕራብ ጎንደር ዞን አዳኝ አገር ጫቆ ወረዳ የነጋዴ ባሕር ቁጥር አንድ ትምህርት ቤት ከትናንት በስቲያ ነፋስ ቀላቅሎ በጣለ ከባድ ዝናብ ከፍተኛ ጉዳት ደርሶበታል፡፡ ከቀኑ ስድስት ሰዓት አካባቢ ጉዳቱ እንደደረሰ ነው የትምህርት ቤቱ ርእሰ መምህር እያያው አዱኛ የተናገሩት።ከሚመለከታቸው ባለድርሻ አካላት፣ ከትምህርት ቤቱ ተማሪዎች ወላጆች፣ መምህራን ኅብረት ጋር ተወያይተው ትምህርት ቤቱን ጥገና እንደሚያደርጉለትም ተናግረዋል፡፡የአዳኝ አገር ጫቆ ወረዳ ትምህርት ጽሕፈት ቤት ኃላፊ የሺዋስ ገላጋይ ደግሞ ትምህርት ቤቱ ያለበትን ሁኔታ ከተመለከቱ በኋላ ድጋፍ ማድረግ የሚችሉ ሁሉ እንዲረባረቡ ጥሪ አቅርበዋል፡፡ዘጋቢ፡- ዳንኤል ወርቄ